Мектеп кітапханашылары «педагог» лауазымына теңестірілуі мүмкін
DATE: 11:44, 28 Шілде 2023 | GMT +5
TITLE: Мектеп кітапханашылары «педагог» лауазымына теңестірілуі мүмкін
URL: https://kaz.inform.kz/news/mektep-kitaphanashylary-pedagog-lauazymyna-tenestirilui-mumkin_a4094989/
META: DATE: 11:44, 28 Шілде 2023 | GMT +5
TOTAL WORDS: 125
AUTHOR(S):
TEXT: «Оқу-ағарту министрлігі биыл 2 165 орта білім беру ұйымы кітапханашыларының біліктілігін арттыру курстарын өткізуді жоспарлап отыр. Курста IT-құзыреттілік пен цифрлық сауаттылық, авторлық құқық, заманауи кітапханашының Soft және Hard skills дағдылары, кітапханаларды әлеуметтік желілерде ілгерілету, кітапханадағы нетворкинг сияқты кең ауқымды тақырыптары қамтылған», - деп атап өтеді Тамара Дүйсенова жауабында. Оның атап өтуінше, мемлекеттік білім беру ұйымдары қызметкерлерінің үлгі штаттарында «педагог-кітапханашы» лауазымы қарастырылмаған. «Қазақстан Республикасы Үкіметінің 2008 жылғы 30 қаңтардағы № 77 «Мемлекеттік білім беру ұйымдары қызметкерлерінің үлгі штаттарын бекіту туралы» қаулысында «Педагог-кітапханашы» лауазымы қарастырылмағанын ескере отырып, білім беру ұйымдарындағы кітапханашыларды «педагог» лауазымына теңестіру мәселесі жан-жақты зерделеніп, пысықталатын болады. Жүргізілген зерттеулер нәтижесінде кітапханашылар «педагог» лауазымына теңестірілген жағдайда «Педагог мәртебесі туралы» Қазақстан Республикасы Заңында қарастырылған барлық нормалар, оның ішінде аттестаттаудан өту де оларға қатысты болады», - деді министр
